
Uznesenie Mestský súd Bratislava II, vo veci starostlivosti súdu o maloleté dieťa: A. B., nar. XX.XX.XXXX, v dočasnej starostlivosti C. D. E., F. XXX, E., v konaní zastúpené kolíznym opatrovníkom: Úrad práce, sociálnych vecí a rodiny, Vazovova 7/A, Bratislava, odbor sociálnych vecí a rodiny Bratislava, dieťa rodičov: matka - A. B., nar. XX.XX.XXXX, zomr. XX.XX.XXXX, otec - G. B., nar. XX.XX.XXXX, trvale bytom E. – H. G., o návrhu navrhovateľa: Úrad práce, sociálnych vecí a rodiny Bratislava, Odbor sociálnych vecí a rodiny, oddelenie sociálnoprávnej ochrany detí a sociálnej kurately so sídlom Vazovova 7/A, Bratislava, na nariadenie neodkladného opatrenia, takto rozhodol: Súd nariaďuje neodkladné opatrenie nasledujúceho znenia: I. Súd ponecháva maloleté dieťa: A. B., nar. XX.XX.XXXX, v starostlivosti C. D. E., F. XXX, E., do 30.06.2026, ktoré následne odovzdá maloleté dieťa do starostlivosti I. D. J. – D., A. X, E., do právoplatného skončenia konania o nariadení ústavnej starostlivosti vedenej na Mestskom súde Bratislava II pod sp. zn. XXX/XX/XXXX. II. Žiaden z účastníkov nemá nárok na náhradu trov konania. odôvodnenie: 1. Návrhom Úradu práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately, so sídlom Vazovova 7/A, Bratislava (ďalej len „ÚPSVaR Bratislava“), doručeným Mestskému súdu Bratislava II dňa 25.05.2026, ÚPSVaR Bratislava navrhol, aby súd nariadil neodkladné opatrenie, ktorým sa maloleté dieťa ponechá v starostlivosti C. D. E. J. XX.XX.XXXX, ktoré následne odovzdá maloleté dieťa do starostlivosti I. D. J. – D., A. X, E., do právoplatného skončenia konania o nariadení ústavnej starostlivosti vedenej na Mestskom súde Bratislava II pod sp. zn. XXX/XX/XXXX. 2. ÚPSVaR Bratislava svoj návrh odôvodnil tým, že maloletému bolo nariadené výchovné opatrenie, sp. zn.: 40P/102/2025, zo dňa 04.09.2025, vykonateľné 30.09.2025 a právoplatné 30.09.2025, vydané Mestským súdom Bratislava II, ktoré sa vykonáva v C. D. E., F. XXX, XXX XX E.. Výchovnému opatreniu už vypršala platnosť a pojednávanie na nariadenie nového výchovného opatrenia je nariadené až na 25.06.2026. Zároveň bolo začaté konanie vo veci nariadenia ústavnej starostlivosti, sp. zn.: XXX/XX/ XXXX. Vzhľadom na to, že v správe C. D. E., kde je nariadené výchovné opatrenie pre maloletého sa uvádza, že odporúčajú pokračovať v reedukačnom procese, nakoľko sa môže správanie maloletého ešte meniť, sa javí ako vhodné, aby tam dokončil ročník. ÚPSVaR E. má za to, že je v najlepšom záujme maloletého, aby z vyššie uvedených dôvodov mu bolo nariadené neodkladné opatrenie, ktorým bude maloletému umožnené dokončiť ročník v C. D. E., F. XXX, XXX XX E., ktoré je zamerané pre maloletých do 15 rokov s vyučovaním variant ,,B“. Uvedené zariadenie dokáže maloletému poskytnúť komplexnú starostlivosť a naplniť jeho špeciálne výchovnovzdelávacie potreby.
3. Podľa § 2 ods. 1 Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa ustanovenia § 324 ods. 1 a 2 zákona č. 160/2015 Z. z. Civilný sporový poriadok (ďalej len „CSP“), pred začatím konania, počas konania a po jeho skončení súd môže na návrh nariadiť neodkladné opatrenie. Na konanie o návrhu na nariadenie neodkladného opatrenia je príslušný okresný súd. 5. Podľa § 325 CSP neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 6. Podľa § 329 CSP súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 7. Podľa § 330 ods. 1 CSP, súd môže určiť, že neodkladné opatrenie bude trvať len po určený čas. 8. Podľa § 360 ods. 1 zákona č. 161/2015 Z. z. Civilného mimosporového poriadku (ďalej len „CMP“), neodkladné opatrenie možno nariadiť aj bez návrhu v konaniach, ktoré možno začať aj bez návrhu. 9. Podľa § 367 ods. 1 CMP, neodkladným opatrením môže súd nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. 10. Podľa § 367 ods. 2 CMP, ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 11. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením, ak sa nevyhlasuje, je vykonateľné, len čo bolo vyhotovené. 12. Podľa § 37 ods. 8 zákona č. 36/2005 Z.z. zákona o rodine a o zmene a doplnení niektorých zákonov, súd hodnotí účinnosť výchovného opatrenia priebežne tak, aby pred uplynutím obdobia, ktoré uviedol v rozhodnutí o jeho uložení, zhodnotil splnenie účelu výchovného opatrenia. Súd zruší výchovné opatrenie, ak splnilo svoj účel. Ak je to v záujme maloletého dieťaťa, môže súd rozhodnúť o opakovanom uložení výchovného opatrenia alebo o uložení iného vhodného výchovného opatrenia. Ak súd na základe zhodnotenia účinnosti výchovného opatrenia rozhoduje o opakovanom uložení výchovného opatrenia podľa odseku 3 alebo o uložení iného vhodného výchovného opatrenia podľa odseku 3 alebo o nariadení ústavnej starostlivosti podľa § 54, môže dočasne upraviť pomery maloletého dieťaťa do právoplatnosti rozhodnutia. 13. Účelom neodkladných opatrení je rýchla a dočasná úprava právnych pomerov účastníkov. Z charakteru neodkladného opatrenia vyplýva, že pred jeho nariadením súd nemusí zistiť všetky skutočnosti, ktoré sú potrebné pre vydanie končeného rozhodnutia a pri zisťovaní nemusí byť vždy dodržaný formálny postup stanovený na dokazovanie. To však neznamená, že ho súd môže vydať len na základe tvrdení navrhovateľa. Je nutné, aby boli osvedčené aspoň základné skutočnosti potrebné pre záver o pravdepodobnosti nároku, ktorému sa má poskytnúť predbežná ochrana, ako i osvedčenie nebezpečenstva hroziacej ujmy. V konaní o starostlivosti súdu o maloleté deti môže byť tiež nariadené neodkladné opatrenie, avšak súd musí starostlivo uvážiť, či sú pre také opatrenie splnené všetky zákonné podmienky. V súvislosti s rozhodovaním o neodkladných opatreniach v konaní o starostlivosti o maloleté deti treba uviesť, že zmyslom právnej úpravy formou takýchto opatrení v uvedených konaniach je ochrana práv detí v prípade konkrétneho ohrozenia. 14. Po oboznámení sa s návrhom na nariadenie neodkladného opatrenia, dospel súd k záveru, že v konaní bola preukázaná naliehavá potreba bezodkladnej úpravy pomerov účastníkov a sú dané podmienky na nariadenie neodkladného opatrenia spočívajúceho v dočasnom ponechaní maloletého v starostlivosti C. D. E.. Ponechanie maloletého v starostlivosti C. D. E. je v súčasnosti nevyhnutné a plne zodpovedá jeho najlepšiemu záujmu. Ani jeden z rodinných príslušníkov v súčasnosti nemá vytvorené vhodné podmienky, ktoré by umožňovali riadny výkon osobnej starostlivosti o maloletého. Vo veci samej už prebieha konanie o nariadenie ústavnej starostlivosti, avšak do právoplatného skončenia
uvedeného konania je potrebné dočasne upraviť pomery maloletého tak, aby bola zachovaná kontinuita v jeho starostlivosti a aby bolo maloletému umožnené dokončiť ročník K. C. D. E.. Z uvedených dôvodov súd návrhu vyhovel a rozhodol tak, že maloletý sa dočasne ponecháva v starostlivosti C. D. E. J. XX.XX.XXXX, ktoré následne odovzdá maloleté dieťa do starostlivosti I. D. J. – D., A. X, E., do právoplatného skončenia konania o nariadení ústavnej starostlivosti vedenej na Mestskom súde Bratislava II pod sp. zn. XXX/XX/XXXX. 15. O náhrade trov konania súd rozhodol v zmysle ustanovenia §52 CMP, žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti uzneseniu je prípustné odvolanie v lehote 15 dní od doručenia uzneseniu smeruje, v troch vyhotoveniach.
uznesenia na súde, proti ktorého
Odvolanie môže podať strana (účastník poľa CMP), v ktorej neprospech Odvolanie len proti odôvodneniu rozhodnutia nie je prípustné.
bolo rozhodnutie vydané.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do odvolania.
uplynutia lehoty na podanie
Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody možno meniť a dopĺňať až do rozhodnutia o
odvolaní.

